NACE K642 и K643 за определяне на нетния оборот като приближение може да се използва общият размер на разходите за дейността, ако във финансовите отчети няма данни за нетния оборот.
 За дейностите по NACE K6511, K6512 и K652 нетният оборот се определя като брутния размер на заработените премии.
 За дейностите по NACE K653 нетният оборот се определя като общия размер на вноските за пенсионно осигуряване.
 За дейностите по NACE K66, за които във финансовите отчети няма данни за нетния оборот, той се определя като стойността на продукцията минус субсидиите или предоставените от държавата безвъзмездни средства. За дейностите по NACE K66, за които във финансовите отчети има данни за нетния оборот, се прилага стандартното определение за нетния оборот.
 4) Променлива 140302: „Вътрешен нетен оборот“
 5) Променлива 140303: „Външен нетен оборот“
 6) Променлива 140304: „Външен нетен оборот (в еврозоната)“
 7) Променлива 140305: „Външен нетен оборот (извън еврозоната)“
 За индексите на вътрешния и външния нетен оборот е необходимо нетният оборот да бъде разделен според първото местоназначение на продукта въз основа на смяната на собствеността (независимо дали са налице или не са налице и съответните физически движения на стоките през границите). Местоназначението се определя от мястото, където третото лице, което е купило стоките и услугите, е местно лице.
 8) Променлива 250101: „Нетен оборот“
 Същото определение като за променлива 140301 в Е3.
 9) Променлива 250102: „Нетен оборот от селско, горско и рибно стопанство и промишлени дейности“
 Частта от нетния оборот, която възниква от дейностите, класифицирани в раздели А – F от NACE.
 Изключва се нетният оборот от препродажбата на стоки и услуги, купени за препродажба в същото състояние.
 10) Променлива 250103: „Нетен оборот от промишлени дейности“
 Частта от нетния оборот, която възниква от дейностите, класифицирани в раздели B – F от NACE.
 Включва се нетният оборот, който възниква от продажбата на стоки и услуги, извършвана при отношение на подизпълнение.
 Изключва се нетният оборот от препродажбата на стоки и услуги, купени за препродажба в същото състояние.
 11) Променлива 250104: „Нетен оборот от промишлени дейности без строителство“
 Частта от нетния оборот, която възниква от дейностите, класифицирани в раздели B – E от NACE.
 Включва се нетният оборот, който възниква от продажбата на стоки и услуги, извършвана при отношение на подизпълнение.
 Изключва се нетният оборот от препродажбата на стоки и услуги, купени за препродажба в същото състояние.
 12) Променлива 250105: „Нетен оборот от строителство“
 Частта от нетния оборот, която възниква от дейностите, класифицирани в раздел F от NACE.
 Включва се нетният оборот, възникнал от продажбата на стоки и услуги, които са били предмет на подизпълнение.
 Изключва се нетният оборот от препродажбата на стоки и услуги, купени за препродажба в същото състояние.
 13) Променлива 250106: „Нетен оборот от обслужващи дейности“
 Приходите от всички предоставени услуги (банкови и застрахователни услуги, стопански услуги – за предприятията, лични услуги – за гражданите).
 Тази променлива обхваща нетния оборот от обслужващи дейности, произтичащи от основна или второстепенна дейност; някои обслужващи дейности може да се извършват от промишлени единици. Тези дейности са класифицирани в раздели от H до N и от P до S от